《玉井云根》
唐代·李岩

云根一窦发清澜，绀宇何须结绮栏。夜霄定知奎斗澈，浪翻应有蛰龙蟠。

支机水沸银河涌，海眼秋清宝鉴寒。自是源泉开淑气，还看雪液更漫漫。

作者简介：（?—约751）唐赵州高邑人。李从远子。年十余岁，会中宗祀明堂，以近臣子弟执笾豆，岩进止中礼，授右宗卫兵曹参军。历洛阳尉，累迁兵部郎中，进谏议大夫，封赞皇县伯，终兵部侍郎。善草隶。